Document ID: 31999D0151

KOMISSION PÄÄTÖS,
tehty 10 päivänä helmikuuta 1999,
Euroopan maatalouden ohjaus- ja tukirahaston (EMOTR) tukiosastosta varainhoitovuonna 1997 rahoitettuja menoja koskevien tilien tarkastamisesta ja hyväksymisestä Espanjan ja Kreikan osalta ja päätöksen 94/324/EY muuttamisesta (tiedoksiannettu numerolla K(1999) 215) (Ainoastaan kreikan- ja espanjankieliset tekstit ovat todistusvoimaisia) (1999/151/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (1), sellaisena kuin se on viimeksi muutettuna asetuksella (EY) N:o 1287/95 (2), ja erityisesti sen 5 artiklan 2 kohdan b alakohdan,
on kuullut asiassa rahastokomiteaa,
sekä katsoo, että:
(1) jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88 (3), sellaisena kuin se on viimeksi muutettuna asetuksella (EY) 2236/98 (4), kumoamisesta 16 päivänä helmikuuta 1996 annetun komission asetuksen (EY) N:o 296/96 7 artiklan 1 kohdan 3 alakohdan mukaisesti varainhoitovuonna 1997 huomioon otettavia menoja ovat ne menot, jotka jäsenvaltiot ovat suorittaneet 16 päivän lokakuuta 1996 ja 15 päivän lokakuuta 1997 välisenä aikana,
(2) tilit niiden kolmen Espanjassa maksajana toimivien elinten menoista, jotka on rahoitettu Euroopan maatalouden ohjaus- ja tukirahaston (EMOTR) tukiosastosta varainhoitovuonna 1997 ja joita ei voitu tarkastaa ja hyväksyä komission päätöksellä 98/324/EY (5), jätettiin mainitun päätöksen ulkopuolelle; näiden maksajana toimivien toimielinten osalta niiden tilit ja niiden mukana toimitut asiakirjat mahdollistavat nyt komission tekemään päätöksen tilien täydellisyydestä, tarkkuudesta ja todenperäisyydestä,
(3) Kreikan osalta ne vähennykset maidon lisämaksuun, joita ei vielä ole maksettu ohjaus- ja tukirahastolle ja jotka käsittävät vähennykset ja ennakon pidätykset varainhoitovuodeksi 1997 ja joita ei otettu huomioon päätöksessä 98/324/EY. Tämä huomioimatta jättäminen on tarpeen korjata, jotta vältetään ohjaus- ja tukirahastolle koituva haitta,
(4) päätöksessä 98/324/EY tehtiin ruoka-apuohjelmien kuljetuskustannuksia koskeva vähennys Espanjan osalta. Saatujen lisäselvitysten johdosta tämä määrä voidaan nyt hyväksyä maksettavaksi,
(5) komission asetuksen (EY) N:o 1663/95 (6), sellaisena kuin se on muutettuna asetuksella 896/97/EY (7), 7 artiklan 1 kohdan toisessa alakohdassa säädetään, että kultakin jäsenvaltiolta takaisin perittävät määrät tai sille maksettavat määrät vähennetään tilien tarkastus- ja hyväksymispäätöksen jälkeisen toisen kuukauden aikana maksettavista ennakkomaksuista tai lisätään niihin, ja
(6) asetuksen (ETY) N:o 729/70 5 artiklan 2 kohdan b alakohdan kolmannen alakohdan ja asetuksen (EY) N:o 1663/95 7 artiklan 1 kohdan mukaisesti tällä päätöksellä, joka on tehty kirjanpitotietojen perusteella, ei rajoiteta komission myöhempiä päätöksiä, joilla jätetään yhteisön rahoituksen ulkopuolelle sellaiset menot, joita ei ole suoritettu yhteisön säännösten mukaisesti,
ON TEHNYT TÄMÄN PÄÄTÖKSEN:
1 artikla
EMOTR:n tukiosastosta rahoitettuja menoja koskevat kolmen Espanjassa maksajina toimivien elinten varainhoitovuoden 1997 tilit tarkastetaan ja hyväksytään liitteen I mukaisesti.
2 artikla
Komission päätöksen 98/324/EY Kreikkaa ja Espanjaa koskevat kohdat liitteessä III korvataan tämän päätöksen liitteellä II.
Tämän päätöksen mukaiset kyseisiltä jäsenvaltioilta perittävät määrät tai niille maksettavat määrät on esitetty liitteessä II.
3 artikla
Tämä päätös on osoitettu Helleenien tasavallalle ja Espanjan kuningaskunnalle
Tehty Brysselissä 10 päivänä helmikuuta 1999.

Labels: 2
18
15
4